OzLabs/hebrew-wiki-articles huggingface dataset:
בפו

בפו (ביפנית: 別府市) היא עיר במחוז אויטה שביפן. בפו היא העיר השנייה בגודל אוכלוסייתה במחוז אויטה ונכון לשנת 2017 מנתה אוכלוסיית העיר 122,643 תושבים.

==דמוגרפיה וגאוגרפיה==
בפו היא העיר השנייה בגודל אוכלוסייתה במחוז אויטה. נכון לשנת 2017 מנתה אוכלוסיית העיר 122,643 תושבים וצפיפות האוכלוסייה בעיר הייתה 980 נפש לקמ"ר. שטחה הכולל של בפו הוא 125.13 קמ"ר. העיר הוקמה בשנת 1924 כתוצאה מאיחוד של מספר עיירות קטנות. בפו נמצאת בין הים להרים ושוכנת באי הדרומי קיושו. בעיר קיימים יותר מ-3000 אונסן (מעיינות חמים) ומאות בתי מרחץ ומדי שנה מבקרים בעיר כ-12 מיליון תיירים.

==אטרקציות תיירותיות==
* מרתון בפו-אויטה - מרתון בסבב העולמי השני בחשיבותו של התאחדות האתלטיקה הבינלאומית אשר מתחיל בבפו ומסתיים בעיר השכנה אויטה. נערך מדי שנה מאז 1952.
* פארק הקופים טקאסאקיאמה - גן חיות המכיל למעלה מ-1500 מקוקים יפנים.
* פארק בפו - הפארק העירוני של בפו 
* מפל אוטובארו - מפל הנמצא בהרי בפו וממוקם סמוך לפארק השעשועים 'Wonder Rakutenchi'.
* אגם שידאקה - נמצא 600 מטר מעל גובה פני הים.
* פסטיבל הזיקוקים של בפו - נערך בחודשי יולי, אחד מאירועי הזיקוקים הגדולים במחוז אויטה ובמהלכו משוגרים 5000 זיקוקים מתוך סירות במפרץ בפו.

==גלריה==
<gallery>
קובץ:Beppu Tower02s4s3200.jpg|העיר בפו
קובץ:Beppu Tower 20230212.jpg|מגדל בפו
קובץ:Beppu Umi-jigoku04n4272.jpg|אונסן בעיר הנקרא "הגיהנום של בפו"
קובץ:Beppu Bay.jpg|מפרץ בפו
קובץ:Lake Shidaka 04.jpg|אגם שידאקה הנמצא 600 מטר מעל גובה פני הים
</gallery>

==ערים תאומות==
בפו מקיימת קשרים עם 7 ערים תאומות:
* 
* 
* 
* 
* 
* 
* 

==קישורים חיצוניים==

* 
* [http://www.city.beppu.oita.jp/ אתר האינטרנט של בפו] 
* 

==הערות שוליים==

קטגוריה:יפן: ערים
קטגוריה:קיושו: ערים
קטגוריה:יפן: ערי חוף
קטגוריה:יישובים שהוקמו ב-1924
K.S.P

K.S.P היא רשת חנויות ישראלית, המונה 59 סניפים. בתחילת דרכה מכרה החברה ציוד מחשבים, אולם היום מוכרת הרשת מוצרי צריכה נוספים.

הרשת נוסדה ב-13 בנובמבר 1994 על ידי השותפים זאב סורקין, יעקב פרילוק ועודד קורן שפתחו את החנות הראשונה בדירת חדר בחיפה. מאוחר יותר פרש עודד קורן מהשותפות, הוקמו סניפים נוספים ברחבי ישראל, ונכון לשנת 2023, מונה הרשת 59 סניפים - ארבעה מתוכם הם סניפים ללא מע"מ שממוקמים באילת.

בנוסף למחשבים וציוד נלווה, מוכרת הרשת מכשירים אלקטרוניים, כגון נגני MP3, מצלמות דיגיטליות, קונסולות משחקים וכדומה, וכן מוצרי חשמל כגון טלוויזיה, מכונות כביסה, מקררים ואף לגו, בשמים, ביגוד ספורט, שעונים ומוצרים לבית ולגן.

בחלק מהסניפים יש מעבדות מחשבים, שם ניתנים שירותי תיקונים.

בשנת 2018 רכשה החברה מרכז הפצה בן 14,000 מ"ר בסכום של 50 מיליון שקל על מנת להתרחב במכירות האינטרנטיות.

מקור השם KSP נעוץ בשמות משפחתיהם של שלושת מייסדי הרשת, קורן, סורקין ופרילוק.

==קישורים חיצוניים==

* 
* 
* 
* 

==הערות שוליים==

קטגוריה:רשתות שיווק בישראל
קטגוריה:המחשוב בישראל
קטגוריה:ישראל: חברות שהוקמו ב-1994
הנס ארונזון

הנס ארונזון (בגרמנית: Hans Aronson; 28 בנובמבר 1865, קניגסברג- 8 במרץ 1919, דרזדן) היה רופא ובקטריולוג גרמני-יהודי. פיתח תרופות שונות ומייסד "קרן ארונזון"

==ביוגרפיה==
הנס הארונסון נולד בקניגסברג. הוא למד רפואהשם ובברלין. בשנת 1886 הנס ארונזון סיים את עבודת הדוקטורט בהדרכת פאול ארליך. תקופה מסוימת הוא עבד במחלקת ילדים של בית החולים בברלין. בשנת 1893 מונה למנהל מחלקת הבקטריולוגיה החדשה בחברת התרופות Schering AG. בתפקיד זה הוא הצליח לארגן לראשונה ייצור תרופה נגד דיפתריה (תוך שימוש במחקרים של אמיל אדולף פון ברינג והרחבתם). בשנת 1902 הנס ארונזון פיתוח תרופה נגד streptococcus.

בשנת 1909 הוא עזב את התפקיד אך המשיך במחקרים לפיתוח תרופות חדשות.

הנס ארונזון נטמן בבית הקברות היהודי בווייסנזה.

===פרס ארונזון===
לאחר מותו ארונזון הוריש חלק גדול מהנכסים שלו להקמת "קרן ארונזון" המעניקה פרס בתחום מיקרוביולוגיה ואימונולוגיה מוענק פעם בשנתיים ב-8 במרס..

הענקת הפרס החלה בשנת 1921 והוא הוענק בין היתר לאוגוסט פון וסרמן, קרל לנדשטיינר וגרהרד דומק.

בשנת 1969, גאורג הנברג, שהיה יו"ר הוועדה שמעניקה את הפרס העביר את זכות הענקת הפרס לעיריית ברלין.

קטגוריה:יהודים גרמנים
קטגוריה:מיקרוביולוגים גרמנים
קטגוריה:רופאים גרמנים
קטגוריה:גרמנים שנולדו ב-1865
קטגוריה:גרמנים שנפטרו ב-1919
קוברין (מחוז משנה)

מחוז משנה קוברין (בבלארוסית: Кобрынскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר קוברין.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה קוברין 88,037 בני אדם. ההרכב האתני של האוכלוסייה במחוז היה: 87.9% בלארוסים, 6.1% רוסים, 4.5% אוקראינים ו-0.6% פולנים. שפות הדיבור הנפוצות: רוסית (51.2%) ובלארוסית (43.1%).

==קישורים חיצוניים==

* 

קטגוריה:מחוז ברסט: מחוזות משנה
לוניניץ (מחוז משנה)

מחוז משנה לוניניץ (בבלארוסית: Луніне́цкі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר לוניניץ.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה לוניניץ 73,200 בני אדם. ההרכב האתני של האוכלוסייה במחוז היה: 96.2% בלארוסים, 2.5% רוסים, ו-0.8% אוקראינים. שפות הדיבור הנפוצות: בלארוסית (76.8%) ורוסית (21.9%).

==קישורים חיצוניים==

* 

קטגוריה:מחוז ברסט: מחוזות משנה
לחוביצ'ה (מחוז משנה)

מחוז משנה לחוביצ'ה (בבלארוסית: Ляхавіцкі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר לחוביצ'ה.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה לחוביצ'ה 30,498 בני אדם. ההרכב האתני של האוכלוסייה במחוז היה: 88.4% בלארוסים, 6.5% פולנים, 3.5% רוסים, ו-0.9% אוקראינים. שפות הדיבור הנפוצות: בלארוסית (90.5%) ורוסית (8.1%).

==קישורים חיצוניים==

* 

קטגוריה:מחוז ברסט: מחוזות משנה
מלריטה (מחוז משנה)

מחוז משנה מלריטה (בבלארוסית: Маларыцкі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר מלריטה.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה מלריטה 25,780 בני אדם. ההרכב האתני של האוכלוסייה במחוז היה: 88.3% בלארוסים, 7.2% אוקראינים ו-3.7% רוסים. שפות הדיבור הנפוצות: בלארוסית (56.6%) ורוסית (38.1%).

==קישורים חיצוניים==

* 

קטגוריה:מחוז ברסט: מחוזות משנה
ברנהרד הראשון, נסיך אנהלט-ברנבורג

ברנהרד הראשון, נסיך אנהלט-ברנבורג (בגרמנית: Bernhard I., Fürst von Anhalt-Bernburg; 1218–1287) היה נסיך גרמני מבית אסקניה אשר שלט בנסיכות אנהלט-ברנבורג.

==ביוגרפיה==
ברנהרד נולד בשנת 1218, והיה בנם של היינריך הראשון, נסיך אנהלט ואירמגרד מתורינגיה, בתו של הרמן הראשון, רוזן תורינגיה. בשנת 1212 מת סבו ברנהרד, רוזן אנהלט, ואביו ירש את רוזנות אנהלט, ובשנת 1218 הועלה למעמד נסיך.

אנהלט לאחר החלוקה בשנת 1252, שטחיו של זיגפריד בירוק
לאחר מותו של אביו בשנת 1252 חולקה נסיכות אנהלט בין האחים: היינריך השני, ירש את אשרסלבן, ברנהרד קיבל את ברנבורג, וזיגפריד ירש את צרבסט וקתן.

בשנת 1287 מת ברנהרד, ובניו יוהאן וברנהרד ירשו את נחלותיו.

== משפחתו ==
ב-3 בפברואר 1258 התחתן ברנהרד בהמבורג עם סופיה מדנמרק, בתו של אבל, מלך דנמרק. ממנה היו לו שישה ילדים:
* יוהאן הראשון, נסיך אנהלט-ברנבורג (מת ב-1291)
* אלברכט, בישוף הלברשטדט (מת ב-1324)
* ברנהרד השני, נסיך אנהלט-ברנבורג (1260–1323)
* הנרי (מת ב-1324)
* רודולף הראשון
* סופיה (מתה ב-1322), התחתנה עם דיטריך השני, רוזן הונשטיין.

==קישורים חיצוניים==

קטגוריה:נסיכים גרמנים
קטגוריה:בית אסקניה
קטגוריה:ילידי 1218
קטגוריה:נפטרים ב-1287
אייבורי מחשבים

אייבורי מחשבים בע"מ היא רשת חנויות ישראלית אשר עוסקת במכירת מחשבים, טלפונים סלולריים, מצלמות דיגיטליות ומכשירים דיגיטליים שונים. הרשת נוסדה ב-1991 על ידי השותפים אייל דרוקמן ושי חגי. נכון לשנת 2021, מונה הרשת 30 סניפים.

בנוסף למחשבים וציוד נלווה, מוכרת הרשת מכשירים אלקטרוניים, כגון נגני MP3, מצלמות דיגיטליות, קונסולות משחקים וכדומה. בחלק מהסניפים ישנן מעבדות מחשבים כך שהרשת גם נותנת שירות תיקונים.

בשנת 2011 נמכרה השליטה על החברה (51% מהמניות) תמורת כ-49 מיליון שקל לחברת פי. איי. אייץ בבעלותו של יולי עופר.

==קישורים חיצוניים==
* 

==הערות שוליים==

קטגוריה:רשתות שיווק בישראל
קטגוריה:המחשוב בישראל
קטגוריה:קריית אריה: חברות
קטגוריה:ישראל: חברות שהוקמו ב-1991
פינסק (מחוז משנה)

מחוז משנה פינסק (בבלארוסית: Пінскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר פינסק.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה פינסק 51,997 בני אדם. ההרכב האתני של האוכלוסייה במחוז היה: 92.2% בלארוסים, 2.6% אוקראינים 2.6% רוסים ו-1.6% פולנים. שפות הדיבור הנפוצות: בלארוסית (70.7%) ורוסית (26.0%).

==קישורים חיצוניים==

* 

קטגוריה:מחוז ברסט: מחוזות משנה
פרוז'ני (מחוז משנה)

מחוז משנה פרוז'ני (בבלארוסית: Пружанскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר פרוז'ני.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה פרוז'ני 52,511 בני אדם. ההרכב האתני של האוכלוסייה במחוז היה: 87.5% בלארוסים, 6.4% רוסים, 3.4% אוקראינים ו-1.9% פולנים. שפות הדיבור הנפוצות: בלארוסית (65.4%) ורוסית (31.7%).

==קישורים חיצוניים==

* 

קטגוריה:מחוז ברסט: מחוזות משנה
סטולין (מחוז משנה)

מחוז משנה סטולין (בבלארוסית: Столінскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר סטולין.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה סטולין 80,695 בני אדם. ההרכב האתני של האוכלוסייה במחוז היה: 97.3% בלארוסים, 1.2% רוסים, ו-0.9% אוקראינים. שפות הדיבור הנפוצות: בלארוסית (83.2%) ורוסית (14.7%).

==קישורים חיצוניים==

* 

קטגוריה:מחוז ברסט: מחוזות משנה
ז'אבינקה (מחוז משנה)

מחוז משנה ז'אבינקה (בבלארוסית: Жáбінкаўскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר ז'אבינקה.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה ז'אבינקה 24,469 בני אדם. ההרכב האתני של האוכלוסייה במחוז היה: 88.6% בלארוסים, 5.5% רוסים, 4.3% אוקראינים ו-1.0 פולנים. שפות הדיבור הנפוצות: בלארוסית (53.2%) ורוסית (43.6%).

==קישורים חיצוניים==

* 

קטגוריה:מחוז ברסט: מחוזות משנה
אקציאברסקי (מחוז משנה)

מחוז משנה אקציאברסקי (בבלארוסית: Жáбінкаўскі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר אקציאברסקי.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה אקציאברסקי 15,989 בני אדם. ההרכב האתני של האוכלוסייה במחוז היה: 95.1% בלארוסים, 2.8% רוסים, ו-1.0% אוקראינים. שפות הדיבור הנפוצות: בלארוסית (90.8%) ורוסית (7.6%).

==קישורים חיצוניים==

* 

קטגוריה:מחוז הומל: מחוזות משנה
אויאמה

אויאמה (ביפנית: 小山市) היא עיר במחוז טוצ'יגי שביפן. אויאמה היא העיר השנייה בגודל אוכלוסייתה במחוז טוצ'יגי ונכון לשנת 2015 מנתה אוכלוסיית העיר 165,852 תושבים.

==היסטוריה==
במהלך תקופת אדו, הייתה אויאמה עיירת דואר (נקרא ביפנית שוקובה), עיירה בה מטיילים יכלו לנוח במהלך מסעותיהם ברחבי המדינה. ב-1 באפריל 1889, כחלק מהיווסדות מערכת העיריות, הוקמה אויאמה כעיירה. ב-31 במרץ 1954 אוחדה אויאמה עם הכפר הסמוך אוטאני והועלתה לסטטוס של עיר. בשנות ה-60 סופחו אל אויאמה העיירות הקטנות ממאדה, מיטה וקואקינו. כיום שטחה הכולל של העיר הוא 171.76 קמ"ר.

==דמוגרפיה וגאוגרפיה==
אויאמה היא העיר השנייה בגודל אוכלוסייתה במחוז טוצ'יגי. נכון לשנת 2015 מנתה אוכלוסיית העיר 165,852 תושבים וצפיפות האוכלוסייה בעיר הייתה 966 נפש לקמ"ר.

שטחה הכולל של אויאמה הוא 171.76 קמ"ר והיא נמצאת בדרום מחוז טוצ'יגי. במכרז העיר זורם הנהר ווטאראסה (Watarase).

==ערים תאומות==
אויאמה מקיימת קשרים עם 4 ערים תאומות:
* 
* 
* 
* 

==אישים מפורסמים==
* קוסוקה הגינו - שחיין ואלוף אולימפי
* מסאשי אבינומה - ג'ודוקא אולימפי
* הירומיצ'י קטאורה - מדען
* הירואקי טקאיה - שחקן בייסבול

==קישורים חיצוניים==

* 

* 
* [http://www.city.oyama.tochigi.jp/ אתר האינטרנט של אויאמה] 

קטגוריה:יפן: ערים
קטגוריה:קאנטו: ערים
קטגוריה:יישובים שהוקמו ב-1954
ברגין (מחוז משנה)

מחוז משנה ברגין (בבלארוסית: Брагінскі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר ברגין.

==דמוגרפיה==
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה ברגין 14,211 בני אדם. ההרכב האתני של האוכלוסייה במחוז היה: 91.84% בלארוסים, 4.3% רוסים, ו-3.07% אוקראינים. שפות הדיבור הנפוצות: בלארוסית (85.64%) ורוסית (12.23%).

==קישורים חיצוניים==

* 

קטגוריה:מחוז הומל: מחוזות משנה
הדרור

הדרור (באנגלית: The Sparrow) הוא רומן הבכורה של מרי דוריה ראסל, אשר יצא בשנת 1996. הספר זכה בפרסים מרובים למדע בדיוני, ביניהם פרס ארתור סי. קלארק, פרס ג'יימס טיפטרי ג'וניור, פרס קורד-לאסוויץ-פרייס, ופרס האיגוד הבריטי למדע בדיוני.

==עלילה==
בשנת 2019, האנושות מגלה הוכחות לקיומם של חיים מחוץ לכדור הארץ, כאשר עמדת האזנה בפוארטו ריקו קולטת שידור של שירה מופלאה מפלנטה שלימים ידועה בשם ראחאט. בעוד מדינות העולם מתווכחות באומות המאוחדות במשך שנים כיצד להגיב לגילוי, ואיך לנהל סנריו של מגע ראשון, החברה הישועית מארגנת בשקט משלחת מדעית משלה. מה שהישועים מגלים הוא מעבר להבנתם, ומעורר בהם את השאלה הקיומית "מה משמעות הדבר להיות אנושי". התוצאות הרות האסון של המשלחת - אשר על כל צעד ושעל פעלה באופן המוסרי ביותר שיכלה - מעוררות גם הן שאלות מוסריות שורשיות.
<br />

== ביקורת ==
ננסי פרל, מבקרת בכתב העת Library Journal, טענה שהספר סווג בטעות כמדע בדיוני, כי הוא באמת "רומן פילוסופי על טבע הטוב והרע, ומה קורה כאשר אדם מנסה לעשות את הדבר הנכון מהסיבות הנכונות ובסופו שם דבר גורם לנזק בל ישוער".

בכתב העת הקתולי, Commonweal, כתב פול קיו קיין שראסל עשתה מחקר מדוקדק על ההיסטוריה של המיסיונים הישועיים ועל רוחניות ישועית. הוא מוסיף, "ראסל, בעדינות, מעלה חששות לגבי הדרכים שבהן תרבויות מתוחכמות מספרות לעצמן סיפורי כיסוי כדי להצדיק את הפעולות שלהן אשר גובות מחיר נורא מאחרים".

הביקורת ב-Kirkus Reviews קראה ל"הדרור" "ספר ביכורים מבריק", והסופרת קולין מקאלוג כתבה בביקורתה בניו יורק טיימס שזוהי "יצירת סיפורת מעוררת, מרתקת ומוסרית".

== פרסים ==
* 1996 פרס ג'יימס טיפטרי ג'וניור
* 1998 פרס ארתור סי קלארק
* 1998 פרס BSFA לרומן הטוב ביותר
* 1998 פרס ג'ון קמפבל לספר הביכורים הטוב ביותר
* 2001 פרס קורד לאסוויץ
* 2001 היכל התהילה Gaylactic Spectrum

== עיבודים ==
במרץ 2006 הוכרז כי האחים וורנר רכשו את הזכויות לספר, עבור חברת ההפקה של בראד פיט, ושפיט עצמו ישחק את התפקיד של סנדוז, והתסריטאי מייקל סייצמן יעבד את הרומן לסרט.

מאז, מרי ראסל ביטלה את כל הזכויות הקולנועיות, מתוך אמונה כי הוליווד לא תוכל לעשות סרט שנאמן לספר. היא כתבה בעצמה תסריט, יחד עם העוזרת שלה קרן הול, אבל הבינה שיש אך סיכוי קטן שהתסריט שלה יופק.

ב-2014, רשת AMC הודיעה על פיתוח סרט טלוויזיה בעיבוד של הספר.

== היסטוריית הוצאה לאור ==
<div class="mw-content-ltr">
* 1996, US, Villard , Pub date 9 September 1996, Hardcover
* 1996, US, Brilliance Corp , Pub date 1 October 1996, Audio Cassette
* 1997, US, Ballantine Books , Pub date 8 September 1997, Paperback
* 1997, UK, Black Swan , Pub date 1 November 1997, Paperback
* 2008, US, Brilliance Audio , Pub date 4 April 2008, Audio CD</div>

; הוצאה בעברית:
* הוצאת אופוס, 1999, 417 עמודים, תרגום: רחביה ברמן.

== קישורים חיצוניים ==
* Infinity Plus [http://www.infinityplus.co.uk/nonfiction/intmdr.htm ריאיון עם מרי דוריה ראסל] בו היא מדברת על "הדרור"
* [https://www.youtube.com/watch?v=r8zM0ec_Yps ראיון וידאו עם מרי דוריה ראסל] עם מבקר הספרות של NPR, בו היא מדברת על דת ומדע בדיוני
* [http://marydoriarussell.info/ האתר הרשמי של מרי דוריה ראסל]
* 

== הערות שוליים ==

קטגוריה:ספרי 1996
קטגוריה:ספרי מדע בדיוני
קטגוריה:ספרים אמריקאיים
א-ראי

א-ראי (; בתעתיק מדויק: אלראי) הוא עיתון בערבית היוצא לאור בירדן. העיתון בבעלות קרן העיתונות הירדנית, שהיא גוף ממשלתי.

לאחר כיבוש יהודה ושומרון ביוני 1967, נזקקה ירדן לזרוע תקשורתית כדי להפיץ את דעותיה של הממשלה, ובאותה תקופה העיתון היחיד שהופץ בירדן היה א-דוסתור, שהוא עיתון עצמאי שיוצא לאור בעמאן. ב-13 במאי 1971 החליט ראש ממשלת ירדן וספי א-תל להקים את קרן העיתונות הירדנית שהיא המוציא לאור. העיתון יצא לאור לראשונה ב-2 ביוני 1971. ב-1975 החלה הקרן להוציא גם עיתון יומי באנגלית בשם The Jordan Times.

ב-5 באוקטובר 2005 החלה לצאת מהדורה פלסטינית של א-ראי. באוגוסט 2008 החלה לצאת גם מהדורה אלקטרונית, ובמאי 2009 החל לצאת גם שבועון פרסומי.

ב-1985 הוערכה תפוצתו של העיתון ב-45,000 עותקים, וב-2003 ב-90,000 עותקים. ב-2010 הציג העיתון תפוצה של 80,000 עותקים.

==קישורים חיצוניים==
* 

==הערות שוליים==

ראי
קטגוריה:ירדן: תקשורת
Zemra

זמרה (באנגלית: Zemra) הוא בוטנט זדוני המבצע מתקפות מניעת שירות מבוזרות אשר התגלה בחודש מאי 2012.

לאחר ההדבקה הראשונית הקובץ הזדוני פותח דלת אחורית ומתקשר אל שרתי השליטה והבקרה באמצעות פורט 7710 בפרוטוקול TCP.

בעזרת הדלת האחורית התוקפים שולחים פקודות מרוחקת אל מחשבי הקורבנות, אוספים מידע ומבצעים פעולות שונות:

* התקפות מניעת שירות - בעיקר הצפות SYN ו-HTTP.
* הורדה והרצת קבצים בינארים.
* איסוף מידע על מערכת ההפעלה.
* ניטור פעולות משתמש.
* ביצוע עדכונים והסרה עצמית.

== ראו גם ==

* מחשב זומבי
* בוטנט
* וירוס מחשב
* סוס טרויאני

== קישורים חיצוניים ==
* [https://thehackernews.com/2012/06/zemra-botnet-leaked-cyber-criminals.html כתבה אודות Zemra באתר The Hacker news] 
* [https://news.softpedia.com/news/Zemra-DDOS-Crimeware-Kit-Used-to-Extort-Organizations-278041.shtml כתבה אודות Zemra באתר Softpedia] 

== הערות שוליים ==

קטגוריה:תוכנות זדוניות
קטגוריה:בוטנטים
יחסי איי מרשל – טאיוואן

נשיאת טאיוואן צאי אינג-ון (מימין) נפגשת עם נשיאת איי מרשל הילדה היינה בעת ביקורה של צאי באיי מרשל ב-2017.]]
יחסי איי מרשל–טאיוואן הם היחסים הדיפלומטיים הרשמיים שבין רפובליקת איי מרשל לבין הרפובליקה הסינית.

== היסטוריה ==
איי מרשל היא אחת מהמדינות המעטות בעולם שמכירות ברפובליקה הסינית ומנהלות עמה יחסים דיפלומטיים רשמיים.

במאי 2005, צ'ן שואי-ביאן, נשיא טאיוואן, הפך לראש המדינה הזרה הראשונה, שהגיע לביקור רשמי באיי מרשל.

לאחר היבחרותו של נשיא איי מרשל ה-4, ליטוקוואה טומאינג ניבאו עיתונים רבים כי איי מרשל תסיר את תמיכתה מטאיוואן ותעביר אותה אל הרפובליקה העממית של סין, למרות זאת, המשיך הנשיא טומאינג בקו חם ואוהב כלפי הרפובליקה הסינית ואף ביקרה באיים סגנית נשיא הרפובליקה הסינית - אנט לו, מספר ימים לאחר שנבחר ב-29 בינואר 2008.

== נציגויות דיפלומטיות ==
* איי מרשל מיוצגת בטאיוואן באמצעות שגרירות רשמית שהיא מחזיקה בטאיפיי, בירת המדינה.
* טאיוואן מיוצגת באיי מרשל באמצעות שגרירות רשמית שהיא מחזיקה במג'ורו, בירת המדינה.

==קישורים חיצוניים==

== הערות שוליים ==
יורי ארטיוכין

יורי פטרוביץ' ארטיוכין (ברוסית: Юрий Петрович Артюхин; ) הוא קוסמונאוט סובייטי שטס לחלל במשימה במסגרת תוכנית סויוז.

== חייו ==
יורי ארטיוכין נולד בכפר במחוז מוסקבה למשפחת טייס קרב בחיל האוויר הסובייטי. אביו נהרג במלחמת העולם השנייה. בשנת 1948 יורי ארטיוכין החל ללמוד בבית הספר לטכנאי חיל האוויר ובשנת 1951 החל לשרת בתפקיד טכני. בשנים 1958-1952 הוא למד באקדמיה טכנית וסיים אותה עם תואר מהנדס חשמל. הוא המשיך לעבוד באקדמיה בה למד במעבדות שונות.

בשנת 1963 הוא נכלל ביחידת הקוסמונאוטים והחל בהכנות לטיסת חלל. הוא היה חבר בצוות משנה של מספר משימות והיה חבר צוות שליטת קרקע. בשנת 1974 יורי ארטיוכין השתתף בטיסת חללית סויוז 14 לצד פאבל פופוביץ'.

בשנת 1982 הוא הוצא מיחידת הקוסמונאוטים בעקבות העברה לתפקיד ניהולי. בשנת 1980 יורי ארטיוכין סיים את עבודת הדוקטורט בתחום מודיעין חלל. בשנת 1988 הוא עזב את חיל האוויר הסובייטי בדרגת קולונל.

לאחר סיום השרות הצבאי, יורי ארטיוכין עבד בתעשיית החלל וכיהן במספר תפקידים ציבוריים.

יורי ארטיוכין התגורר בעיר הכוכבים ונטמן בבית עלמין מקומי.

==קישורים חיצוניים==

* [http://www.spacefacts.de/bios/cosmonauts/english/Artyukhin_yuri.htm תקציר נתונים באתר ספייספאקטס]
* [http://www.astronautix.com/a/artyukhin.html נתונים מאנציקלפדיית החלל]
* [https://www.gctc.ru/main.php?id=1039 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=637 ביוגפריה מפורטת] 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הכוכב האדום
קטגוריה:אנשי חיל האוויר הסובייטי
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1930
קטגוריה:סובייטים שנפטרו ב-1998
לב דיומין

לב סטפאנוביץ' דיומין (ברוסית: Лев Степанович Дёмин; ) הוא קוסמונאוט סובייטי שטס לחלל במשימה במסגרת תוכנית סויוז.

== קורות חיים ==
לב דיומין נולד במוסקבה למשפחת פקיד. בשנת 1945 הוא התחיל ללמוד בבית הספר של חיל האוויר וממנה עבר לבית הספר לטיסה. עקב בעיות בריאות לא סיים אותה ועבר ללמוד הנדסה. לאחר שירות בחיל האוויר הסובייטי דיומין סיים תואר שני בהנדסה והתחיל לעבוד בתעשייה אווירית הסובייטית.

בשנת 1963 הוא נכלל ביחידת הקוסמונאוטים והחל בהכנות לטיסת חלל. באותה שנה הוא סיים עבודת הדוקטורט.

בשנת 1974 הוא טס לחלל בחללית סויוז 15. בעקבות בעיות טכניות תוכנית הטיסה קוצרה וצוות חזר לכדור הארץ לאחר יומיים. 

בשנת 1978 דיומין עזב את יחידת הקוסמונאוטים והמשיך לעבוד בתעשיית החלל הסובייטית.

לב דיומין התגורר בעיר הכוכבים ונטמן בבית עלמין המקומי.

לב דיומין עסק רבות באיסוף בולים. בשנים 1977-1988 הוא היה יושב ראש ארגון הבולאים של ברית המועצות.

==קישורים חיצוניים==

* [http://www.spacefacts.de/bios/cosmonauts/english/dyomin_lev.htm תקציר נתונים באתר ספייספאקטס]
* [http://www.astronautix.com/d/demin.html נתונים מאנציקלפדיית החלל]
* [https://www.gctc.ru/main.php?id=1054 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=804 ביוגפריה מפורטת] 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:אנשי חיל האוויר הסובייטי
קטגוריה:אישים שהונצחו על בולי ברית המועצות
קטגוריה:רוסים שנולדו ב-1926
קטגוריה:סובייטים שנפטרו ב-1998
ראמיה

ראמיה (בערבית: رامية) הוא כפר לבנוני בנפת בינת ג'בייל במחוז א-נבטיה בדרום לבנון, במרחק של 126 ק"מ מביירות.

==היסטוריה==
בשנת 1596 היה הכפר תחת שלטון האימפריה העות'מאנית, מחוז משנה של תבנין, במחוז צפת. באותה שנה היו בכפר 49 משקי בית. כל האוכלוסייה הייתה מוסלמית. תושבי הכפר שילמו מס קבוע של 25% על מוצרים חקלאיים כגון חיטה, שעורה, עצי זית, עצי פרי, עיזים וכוורות. האוכלוסייה התפרנסה מגידול עצי זית, ירקות, הפקת דבש, וגידול עיזים על שטח של 3,966 אקר (16,049 דונם).

בשנת 1852 החוקר אדוארד רובינסון ערך מיפוי ארכאולוגי באזור הכפר. נתגלו מספר סרקופגים. בנוסף, נחשפו מספר בורות מים.

בשנת 1875 החוקר ויקטור גרן גילה בכפר סרקופג.

בשנת 1881 הקרן לחקר ארץ ישראל חקרה את האזור. החוקרים דיווחו על כמה סרקופגים גדולים מסביב לכפר, ובית בד אחד.

באותה תקופה התגוררו בכפר 150 תושבים, כולם היו מוסלמים. הכפר תוכנן ללא תשתית של ניקוז מים. העמק ממערב הפך לביצה בחורף, בשל חוסר ניקוז. תוארו בשטח הכפר מספר בורות ומאגר בודד לאספקת מים.

===מבצע מגן צפוני===

ביום השני למבצע (5 בדצמבר 2018) החל צה"ל בחיפוש מנהרת טרור שנייה שיצאה מראמיה והגיעה בסמוך למושב זרעית, ובהמשך החלו פעולות לאיתור מנהרת טרור שלישית שיצאה מהכפר מיס אל-ג'בל.

ביום הראשון למבצע (4 בדצמבר) אותרה מנהרת טרור שחצתה את הגבול מדרום כפר כילא אל מטולה.

ב-9 בדצמבר אחר הצהריים צה"ל קרא לתושבי הכפרים הלבנוניים כפר כילא וראמיה, הסמוכים לגבול עם ישראל – לעזוב את בתיהם.

דובר צה"ל בשפה הערבית, סא"ל אביחי אדרעי, פנה לתושבי הכפרים והזהיר אותם כי הם חיים באזור של "חבית חומר נפץ", כיוון שחזבאללה הקים מתחת לבתיהם רשת של מנהרות טרור. "צה"ל ממליץ לתושבי הכפרים לשקול ולעזוב באופן זמני את בתיהם עד סיום הפעולה". דובר צה"ל תא"ל רונן מנליס הוסיף: "התוואי מולכד על ידי צה"ל וכל מי שייכנס אליו מצדו הלבנוני מסכן את חייו".

=== מלחמת חרבות ברזל ===
לאחר מתקפת הפתע על ישראל ב-7 באוקטובר 2023 ופריצת מלחמת חרבות ברזל, הצטרף חזבאללה ללחימה בחזית הצפון ושיגר מאות טילי נ"ט, פצמרים, רקטות וכטב"מים לעבר שטח ישראל. במסגרת הלחימה בין צה"ל לחזבאללה תקף חיל האוויר בכפר, מה שגרם למרבית תושבי הכפר להימלט ממנו, לראשונה מאז מלחמת לבנון השנייה.

==לקריאה נוספת==
* [https://archive.org/details/memoirtoaccompa00veldgoog/page/n5 נושא: "Memoir to Accompany the Map of the Holy Land" ] (Carel Willem Meredith van de Velde, שנת 1858 )

==קישורים חיצוניים==

==הערות שוליים==

קטגוריה:מחוז א-נבטיה: יישובים
נדיתו

נדיתו או נדתם היו קבוצות נשים בעלות מעמד משפטי מיוחד בחברה הבבלית, שחיו במקדשים, בעיקר מקדשים שומריים. הן היו אמורות בעיקרון להישאר בבתוליהן והיה מותר להן לעסוק בפעילות כלכלית, לצבור רכוש ולאמץ ילדים, בעיקר ילדי שפחות.

בדרך כלל נשים אלו היו חלק מן האליטה, לעיתים קרובות ממשפחות המלוכה. עצמאותן הכלכלית התבססה על הנדוניה שלהן, שאותה לא הורשו להעביר לגבר, וזאת בניגוד לנשים נשואות שהיו משוללות רכוש משל עצמן. במותן עבר רכושן לקרובי משפחה גברים או לילדים שאימצו.

במקדש איננה בארך, שם חיו כוהנות נדיתו, נמצאו לוחות ועליהן טקסטים מעלילות גלגמש, מכאן מסיקים שהן ידעו קרוא וכתוב.

חוקי חמורבי מתייחסים למעמד הנדיתו במספר מקומות, בין השאר מוזכרת חובת בני משפחות הנדיתו לספק את צורכיהן, זכותן לאמץ ילדי שפחות. בנוסף, יש גם מספר רב של מסמכים משפטיים פרטיים בבבל העתיקה, שבהם נשים אלה פועלות כשותפות חוזיות בעסקאות ולעיתים קרובות כנושים.

פעילות מינית מוגבלת הייתה מותרת לכוהנות גדולות ממעמד הנדיתו, במקדש נדיתו שבארך הכוהנת הגדולה בחרה למיטתה בחג השוויון כהירוס-גמוס גבר צעיר שייצג את דומוזיד.

==לקריאה נוספת==
<div class="mw-content-ltr">
*Rivkah Harris: The nadītu-woman. בתוך: Robert D. Biggs u. a.: Studies presented to A. Leo Oppenheim. Chicago, 1964, עמודים. 106–135.
</div>

==הערות שוליים==

קטגוריה:נשים בעת העתיקה
סויוז T-11

סויוז T-11 (ברוסית: Союз Т-11) הייתה חללית מסדרת סויוז, שהמריאה ב-3 באפריל 1984 מקוסמודרום בייקונור שבקזחסטן במטרה לבצע עגינה בתחנת החלל סאליוט 7.

==צוות ==
===צוות המראה===
* יורי מלישב - מפקד
* גנאדי סטרקאלוב - מהנדס טיסה
* ראקש שרמה - קוסמונאטו חוקר
===צוות נחיתה===
* לאוניד קיזים - מפקד
* ולדימיר סולוביוב - מהנדס טיסה
* אולג אטקוב - קוסמונאטו חוקר

===צוות גיבוי===
* אנטולי ברזובוי - מפקד
* גאורגי גרצ'קו - מהנדס טיסה
* רביש מלחוטרה- קוסמונאטו חוקר

==תיאור המשימה==
"סויוז T-11" שוגרה ב-3 באפריל 1984 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-T. השיגור בוצע מכן שיגור מס' 31 בעזרת משגר סויוז U. 

החללית ביצע עגינה בתחנת החלל סליוט 7, שהייתה מאוישת על ידי צוות משלחת מס' 3 ראקש שרמה התרכז בצילומי הודו מהחלל ובמחקרים בתחום יוגה בחלל. ב-11 באפריל צוות המראה של החללית חזר לכדור הארץ בחללית סויוז 10.

חללית "סויוז T-11" נותרה מחוברת לתחנת החלל כחללית חירום.

החללית סויוז T-11 חזרה לכדור הארץ ב-2 באוקטובר 1984, כאשר על סיפונה נכח צוות הקוסמונאוטים, שהגיע לחלל בסויוז T-10.

==קישורים חיצוניים==

* [http://www.astronautix.com/s/soyuzt-11.html נתונים מאנציקלופדיית החלל]
* [http://www.spacefacts.de/mission/english/soyuz-T-11.htm נתוני המשימה]

קטגוריה:תוכנית סויוז
קטגוריה:1984 בברית המועצות
יחסי טאיוואן–פלאו

נשיאת טאיוואן [[צאי יינג-ון סועדת עם נשיא פלאו סורנגל ויפס ג'וניור בעת ביקורו בטאיוואן, מרץ 2021]]
יחסי טאיוואן–פלאו הם היחסים הדיפלומטיים הרשמיים שבין הרפובליקה הסינית לבין הרפובליקה של פלאו.

== היסטוריה ==
פלאו היא אחת מהמדינות המעטות בעולם שמכירות ברפובליקה הסינית ומנהלות עמה יחסים דיפלומטיים רשמיים. הרפובליקה הסינית מקדמת בברכה תלמידים פלאואנים ומעניקה מלגות ללימודים באוניברסיטאות טאיוואניות נחשבות.

בשנת 2008 אמר שר החינוך הפלאואני מריו קאטוסנג כי טאיוואן תרמה רבות למערך הטכנולוגי-חינוכי בפלאו כשנתנה מאה יחידות של מחשבים ניידים עם Windows XP למשרד החינוך במקום מחשבי המקינטוש הישנים משנות השמונים של המאה העשרים שבהם השתמשו בפלאו עד כה.

בשנת 2018 החלה הרפובליקה העממית של סין בלחץ אדיר על הרפובליקה של פלאו על מנת שתנתק את יחסיה עם הרפובליקה הסינית ותכונן יחסים עמה. בחודש מאי באותה השנה סירבה פלאו ללחצים הסינים בהצהרתו של נשיא פלאו טומי רמנגסאו: "היינו שמחים להכיר גם ברפובליקה הסינית וגם ברפובליקה העממית של סין אפילו מחר...אך, בהתחשב ביחסים ובחפיפה באידיאלים ובערכים בינינו לבין טאיוואן אנחנו מעדיפים להמשיך את היחסים עם הרפובליקה הסינית."

באותה השנה החלו חיכוכים בין הרפובליקה העממית של סין לפלאו כאשר הרפובליקה הסינית מגבה את פלאו.

== נציגויות דיפלומטיות ==
* פלאו מיוצגת בטאיוואן בדרג השגרירות באמצעות שגרירות רשמית שהיא מחזיקה בטאיפיי, בירת המדינה.
* טאיוואן מיוצגת בפלאו בדרג השגרירות באמצעות שגרירות רשמית שהיא מחזיקה בקורור, העיר הגדולה ביותר במדינה.

==קישורים חיצוניים==

== הערות שוליים ==
מתחם האירועים והספורט הפטרבורגי

מתחם האירועים והספורט הפטרבורגי, או מתחם הספורט "פטרבורגסקי" (ברוסית: Петербургский Спортивно-Концертный Комплекс) היה זירת ספורט רב תכליתית בסנקט פטרבורג, רוסיה. בתקופת ברית המועצות נקרא בשם מתחם האירועים והספורט על שם ו. א. לנין (ברוסית: Спортивно-концертный комплекс им. В. И. Ленина).

המתחם אירח אירועי ספורט בשלל ענפים כולל הוקי קרח, החלקה על הקרח, כדורעף, כדורגל, באולינג, טניס, קטרגל, טייקוונדו, סייף וג'ודו ושימש גם לאירוח קונצרטים והופעות מוזיקה של אמנים שונים. אחרי גם את גביע קונדראשין בלוב.

בינואר 2020 קרס גג המבנה במהלך עבודות לפירוק ההיכל.<ref></ref><ref></ref> במקומו נבנה היכל הקרח סק"א ארנה.

==היסטוריה==
בניית המתחם הושלמה בשנת 1979 לקראת אולימפיאדת מוסקבה (1980) והוא נפתח ב-19 במאי 1980.

במהלך הופעות, האולם יכול להכניס עד 20,000 אנשים. למעט קונצרטים, הזירה משמשת גם לתחרויות ספורט שונות, בעיקר טניס והוא האולם המרכזי המארח את אליפות סנקט פטרבורג הפתוחה בטניס, מאז 1995. ההיכל גם מארח תחרויות באולינג, טניס שולחן וסייף ומשמש גם לאירוח ירידים.

המתחם אירח את טורנירי הכדורגל על שם גרנאטקין, המכונים ממוריאל גרנאטקין, כמו כן אירח את משחקי הגמר של גביע חבר המדינות בשנים 2012-2016 ואת טורנירי החורף של אליפות צפון מערב רוסיה בכדורגל.

בשנת 2018 הוצע להעמיד את המתחם להריסה ולבנות במקומו את סק"א ארנה, היכל ההוקי קרח מהגדולים בעולם, שמתוכנן להכיל 21,500 מושבים. ההחלטה על כך אושרה על ידי מינהל העיר סנקט פטרבורג. האולם החדש הוכרז באופן רשמי ב-24 במאי 2019 כאולם המרכזי שיארח את אליפות העולם בהוקי קרח ב-2023. הריסתו החלה באוגוסט 2019 ונמשכה עד ינואר 2020, אז המבנה קרס במהלך עבודות הפירוק שלו.

המתחם לאחר קריסת הגג.

== קישורים חיצוניים ==

* 
==הערות שוליים==

קטגוריה:2020 ברוסיה
קטגוריה:סנקט פטרבורג: אצטדיונים ומתקני ספורט
דודו רושצ'יץ'

דודו רושצ'יץ (בגרמנית: Doroteja Roščić; נולדה ב-11 בספטמבר 1972) היא מנחת טלוויזיה אוסטרית ילידת סרביה.

==ביוגרפיה==
רושצ'יץ נולדה בבלגרד, סרביה וגדלה בלינץ שבאוסטריה. היא למדה ספרות השוואתית ולימודי גרמנית באוניברסיטת וינה. נושא התזה שלה היה "תדמית אמריקה בספרות האוסטרית העכשווית". ב-1997 החלה לעבוד כעיתונאית בווינה.

ב-1998 התקבלה לעבודה ברשות השידור האוסטרית - "ORF" , שם הגישה מספר תוכניות. בין היתר הנחתה את התוכנית "Taxi Orange", המהווה פורמט דומה לאח הגדול.

ב-2007 הגישה את תוכנית האירוח "Extrazimmer". בנוסף, הייתה אחראית להבאת מספר פורמטים של תוכניות מציאות לטלוויזיה האוסטרית.

הציגה את תוצאות הניקוד של אוסטריה בתחרויות האירוויזיון בשנים 1999–2006, למעט שנת 2001, שבה אוסטריה נעדרה מהתחרות.

==קישורים חיצוניים==
* 
* [http://www.projektxchange.at/unsere-botschafter/dodo-roscic_92/ דודו רושצ'יץ] באתר projektxchange.at

==הערות שוליים==

קטגוריה:מנחות טלוויזיה אוסטריות
קטגוריה:עיתונאיות אוסטריות
קטגוריה:סגל ORF
קטגוריה:מהגרים לאוסטריה
קטגוריה:אוסטרים ממוצא סרבי
קטגוריה:בוגרות אוניברסיטת וינה
קטגוריה:בוגרי אוניברסיטת וינה
קטגוריה:ילידות 1972
קטגוריה:אוסטרים שנולדו ב-1972
היכל הספורט זניט סנקט פטרבורג

היכל הספורט "זניט" (ברוסית: Дворе́ц спорти́вных игр «Зени́т») הוא מתחם ספורט בעיר סנקט פטרבורג, המשמש למשחקי קטרגל וכדורגל אולמות והוא המתחם המקורה היחיד בעיר המיועד למשחקי כדורגל. שימש בעבר כאולם הבית של מועדון הקטרגל זניט.

משמש בעיקר את בתי הספר לכדורגל ואת קבוצות הילדים של זניט סנקט פטרבורג. המתחם ממוקם ברחוב בוטלרוב 9 ברובע קלינין בעיר.

== היסטוריה ==
פנים ההיכל
ההיכל נבנה בשלהי 1976 על ידי האדריכלים ג. מורוזוב וו. סאבלייבה, בשיתוף פעולה עם המהנדסים א. קורבאטוב, ל. ביילין וו. פוסטניקוב. תחילה ההיכל תוכנן לשמש כבסיס אימונים, אבל אחרי שהושלמה הבנייה הוא שימש לאירוח משחקים רשמיים. מאז נחנך ההיכל אירח תחרויות כדורגל, טניס, הוקי שדה, כדוריד ובדמינטון. יש גם אזור לאירוח משחקי טניס שולחן ואולם לפיתוח גוף. קומפלקס הספורט מצויד במלתחות ומקלחות ומרפסת עבור האוהדים.

יחד עם קומפלקס "פטרבורגסקי" המתחם אירח את משחקי גביע חבר המדינות בשנים 2008 ו-2011 .

== בעלות ==
ב-2011, בית המשפט לבוררות מצא כי מבנה מתחם הספורט "זניט" לא נמצא בשליטת העירייה אלא בבעלות פדרלית. דבר המעלה לדברי השופטים את הסיכון לפינוי הדיירים ומכירת הבניין.

== אדריכלות ==
המתחם כולל מגרש כדורגל במידות סטנדרטיות עם משטח דשא סינתטי וחלל שמסוגל להכיל 3,500 צופים. חלונות ויטראז' ענקיים מספקים תאורה מעולה של המשחק באור טבעי.

==קישורים חיצוניים==

* 

== הערות שוליים ==

קטגוריה:זניט סנקט פטרבורג
קטגוריה:סנקט פטרבורג: אצטדיונים ומתקני ספורט
זניט
כלבם של בני בסקרוויל (סרט, 2002)

כלבם של בני בסקרוויל (באנגלית: The Hound of the Baskervilles) הוא עיבוד טלוויזיוני משנת 2002 לרומן באותו שם מאת ארתור קונאן דויל.

==תקציר עלילה==
שרלוק הולמס וידידו דוקטור ווטסון חוקרים ניסיון לרצח בהשראת אגדה על כלב ענק שטני ומפחיד שמוצאו על טבעי מערבות דארטמור שבמחוז דבון באזור המערבי של אנגליה.

==צוות השחקנים==
* ריצ'רד רוקסבורו – שרלוק הולמס
* איאן הארט – דוקטור ווטסון
* ריצ'רד אי. גרנט – ג'ק סטפלטון
* מאט דיי – סר הנרי בסקרוויל
* ג'ון נטלס – ד"ר ג'יימס מורטימר
* ג'רלדין ג'יימס – גברת מורטימר
* רון קוק – מר ברימור
* ליזה טרבוק – גברת ברימור

==הפקה==
את הסרט הפיקה חברת Tiger Aspect Productions עבור ה-BBC. הוא שודר בערוץ BBC One ביום הקופסאות ב-2002. ביים את הסרט דייוויד אטווד, ואת התסריט כתב אלן קוביט. מככבים בו ריצ'רד רוקסבורו בתפקיד שרלוק הולמס ואיאן הארט בדמות דוקטור ווטסון. הארט גילם את ווטסון שוב ב-2004 בסרט הטלוויזיה "שרלוק הולמס ותעלומת גרבי המשי" שגם אותו כתב קוביט. הכלב נוצר כשילוב של אנימטרוניקה והנפשה ממוחשבת בידי אותו צוות, Crawley Creatures and Framestore, שיצר את הדינוזאורים בסרטים "ללכת עם דינוזאורים" ו"העולם שאבד".

הגרסה הזו סוטה מעט מהמקור הספרותי. הסרט מתרחש בתקופה שבו הספר פורסם, ולא זו שברומן. כמו כן מתרחש סיאנס שמבצעת אשתו של ד"ר מורטימר. סצנה כזו לא מופיעה ברומן, אבל סצנה דומה הופיעה בעיבוד הקולנועי משנת 1939 בכיכובו של בזיל רת'בון.

==קישורים חיצוניים==

* [https://web.archive.org/web/20171006050034/http://mpt-legacy.wgbhdigital.org/wgbh/masterpiece/hound/index.html "כלבם של בני בסקרוויל"] באתר PBS Masterpiece Theatre

==הערות שוליים==

קטגוריה:סרטי מסתורין בריטיים
קטגוריה:סרטי טלוויזיה בריטיים
קטגוריה:סרטים באנגלית
קטגוריה:סרטי 2002
קטגוריה:סרטי שרלוק הולמס
מפעלי תעשיות רכבת (מ.ת.ר)

מפעלי תעשיות רכבת (מ.ת.ר) היא חברה ישראלית העוסקת בתחזוקה, שיפוץ והרכבה של ציוד נייד רכבתי ובייצור מכלולים וחלקי חילוף לציוד נייד רכבתי. לחברה שני מפעלים, אחד בבאר שבע ואחד בדימונה.

==היסטוריה==
"מ.ת.ר." (מפעלי תעשיות רכבת) הוקמה בשנת 1991 כשותפות בין חברת "מפעלי תובלה" (שהייתה בבעלות כימיקלים לישראל) (26%), חברת "התכוף" (48%) וחברת "עמית" (26%) מקבוצת אלול של דוד קוליץ. 
המפעל נפתח בבאר שבע ב-1992. הפרויקט הראשון בו זכתה החברה היה להרכבת 80 קרונות משא עבור רכבת ישראל בשיתוף חברה סלובקית. 

ב-2003, זכתה החברה במכרז להקצאת קרקע למפעל שני סמוך לתחנת הרכבת דימונה. המפעל החל לפעול ב-2009 ועסק בעיקר בתחזקת צי של כ-500 קרונות משא וקרונות שטוחים להובלת מכולות שבבעלות חברת כימיקלים לישראל וחברת עמית הובלות מטענים.

ב-2013 רכשה ממן - מסופי מטען וניטול 51% ממ.ת.ר ב-13.2 מיליון שקל.

בפברואר 2018 פורסם שחברת סטדלר תייצר קטרים במפעל מ.ת.ר בדימונה בהיקף של 70 מיליון שקל במהלך חמש שנים במסגרת רכש גומלין, בעקבות הזמנות קודמות מאת סטדלר של מכלולים שונים לקרונות רכבת אצל מ.ת.ר.

==הערות שוליים==

קטגוריה:באר שבע: חברות
קטגוריה:יצרני ציוד נייד מסילתי
תיאטרון הילדים הישראלי

תיאטרון הילדים הישראלי הוא תיאטרון רפרטוארי בישראל המיועד לילדים ולגיל הרך.

מטרת התיאטרון המוצהרת היא יצירת תיאטרון איכותי תוך שמירה על ערכים חינוכיים בין היתר של סביבה וטבע, כבוד הדדי, ציונות ומורשת. עידוד וטיפוח אמנות תיאטרון הבובות לקהל ילדים והפקת ימי הולדת לכל ילד - לילדים מעוטי יכולת.

==היסטוריה==
בשנת 2015 הקימה את התיאטרון המפיקה קארין סתיו, לאחר שניהלה את התיאטרון המסחרי "בים בם בום" בין השנים 2009 - 2015.

התיאטרון הוא מלכ"ר וכל הכנסותיו מיועדות לקידום מטרותיו ומימון פעילותו. הוא זוכה לתמיכת משרד החינוך.

בשנת 2015 יזם התיאטרון את פסטיבל תל אביב להצגות ילדים המוצג מאז.

בתחילת דרכו הוצג הפסטיבל בתיאטרון הפארק, שהוא תיאטרון הבית של תיאטרון הילדים הישראלי ושוכן בגני יהושע בתל אביב.

כיום הפסטיבל מציג בכל רחבי העיר כגון צוותא, בית ציוני אמריקה, בית החייל, מרכז קהילתי רוזין, בית פרנקפורט ועוד.

==הפקות==
מאז הקמתו הפיק התיאטרון כ־20 הצגות וביניהן: החתול במגפיים, הנסיך הקטן, ספר הג'ונגל, עוץ לי גוץ לי ובת הטוחן, כיפה אדומה ופרח לב הזהב.

בשנת 2018 הפיק התיאטרון את ההצגה תירס חם בים בם בם בכיכובה של ענבלי בא לי, אותה ביימה אילון נופר מיוצרי מיומנה, תחת ניהולו האומנותי של השחקן והבמאי אודי גוטשלק. את המחזה כתב אסף אשתר והפיק מוזיקלית זיו רהב. ההצגה זכתה להצלחה וצפו בה מעל לחמישים אלף צופים.

עקב ההצלחה של תירס חם, חתמה הנהלת התיאטרון חוזה נוסף עם ספריית הפועלים על הפקת המשך לספר הילדים שמוליק קיפוד שעלתה במאי 2019.
באותה השנה עלתה גם גרסת התיאטרון למחזמר אלאדין.

בינואר 2020 הוצג המחזמר זרעים של מסטיק על פי המחזמר שכתבה לאה נאור.

==קישורים חיצוניים==

==הערות שוליים==

קטגוריה:ישראל: תיאטרות רפרטוארים
קטגוריה:תיאטרון ילדים ונוער
אנגרט קראמפ-קארנבאואר

לופטוואפה אינגו גרהרץ, קראמפ-קארנבאואר, שגריר ישראל בגרמניה ג'רמי יששכרוף ומפקד חיל האוויר הישראלי עמיקם נורקין בטקס במחנה הריכוז דכאו לאחר "מטס זיכרון לעתיד" הגרמני-ישראלי, אוגוסט 2020 (צולם בעת התפרצות נגיף הקורונה בגרמניה)]]
אָנֵגְרֶט קְרַאמְפּ-קָארֶנְבָּאוּאֶר (בגרמנית: Annegret Kramp-Karrenbauer; נולדה ב-9 באוגוסט 1962) היא פוליטיקאית גרמנייה, אשר כיהנה כשרת ההגנה של גרמניה ומנהיגת המפלגה הנוצרית-דמוקרטית הגרמנית.

==ביוגרפיה==
נולדה בשם אנגרט קראמפ בחבל הסאר בעיירה פלקלינגן השוכנת על יד הנהר סאר, אשר ממוקמת ליד גבול גרמניה עם צרפת. משפחתה קתולית ואביה היה מורה ומחנך.

תחילה רצתה להיות מיילדת או מורה בבית ספר, אך בשנת 1984 החלה ללמוד מדע המדינה ומשפטים באוניברסיטת טריר ואוניברסיטת חבל הסאר. היא בעלת תואר שני במדעי המדינה. היא דוברת גרמנית וצרפתית.

בין השנים 1991 עד 1998 שימשה כקצינת מדיניות במפלגה הנוצרית-דמוקרטית הגרמנית. ב-1990 יעצה לפטר מילר בתפקידו כראש הקבוצה הפרלמנטרית של המפלגה.

הייתה ראש ממשלת חבל הסאר בגרמניה בין השנים 2011 עד 2018. היא האישה הראשונה שהובילה את ממשלת חבל הסאר והאישה הרביעית שעמדה בראש ממשלת מדינה בגרמניה.

מפברואר עד דצמבר 2018 הייתה מזכ"לית המפלגה הנוצרית-דמוקרטית הגרמנית.

ב-7 בדצמבר 2018 נבחרה להיות מנהיגת המפלגה, בעקבות פרישתה של אנגלה מרקל מתפקיד זה, אבל לא להחליף אותה בתפקיד הקאנצלרית עד סוף הקדנציה ב-2021.

ביולי 2019 מונתה על ידי הקנצלרית אנגלה מרקל להחליף את אורסולה פון דר ליין בתפקיד שרת ההגנה לאחר שהאחרונה פרשה מתפקידה לטובת הכנותיה לתפקידה החדש כנשיאת הנציבות האירופית בבריסל.

בתחילת 2020 פקד את המפלגה משבר בעקבות שיתוף פעולה בממשל המקומי במדינת תורינגיה עם מפלגת הימין הקיצוני אלטרנטיבה לגרמניה (AfD)
ב-10 בפברואר 2020 הודיעה שלא תתמודד על קדנציה נוספת כמנהיגת המפלגה ולא תהיה מועמדת המפלגה לתפקיד הקאנצלר בבחירות הפדרליות ב-2021. בוועידת המפלגה שבגלל משבר הקורונה התקיימה רק בינואר 2021 נבחר ארמין לאשט להחליף אותה.

==חיים אישיים==
נישאה ב-1984 להלמוט קארנבאואר, מהנדס מכרות. יש להם שלושה ילדים והם מתגוררים בפיטלינגן שבחבל הסאר.

==קישורים חיצוניים==

* 

* 

==הערות שוליים==

קטגוריה:חברי המפלגה הנוצרית-דמוקרטית הגרמנית
קטגוריה:פוליטיקאיות גרמניות
קטגוריה:גרמניות שנולדו ב-1962
קטגוריה:גרמנים שנולדו ב-1962
הר לאנינג (אנטארקטיקה)

הר לאנינג (באנגלית: Mount Lanning) הוא הר בצידו הדרומי של קרחון ניוקאמר, בצפון רכס סנטינל בהרי אלזוורת' שבאנטארקטיקה.

גובהו של ההר 1,820 מטרים מעל פני הים, והוא ההר הגבוה ברמת סוסטרה.

ההר נמצא 9 קילומטרים דרומית מזרחית להר וורן, והוא מתנשא מעל קרחון סאבאזיוס שמדרום מערב לו, ומעל קרחון אנצ'יאלוס שמדרום מזרח לו.

== היסטוריה ==

=== גילוי ההר ===
ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1957. 

=== מקור השם ===
שמו של ההר ניתן לו על ידי הוועדה המיעצת לשמות אנטארקטיים. 

ההר נקרא על שם סגן דלמר ל. לאנינג (Delmar L. Lanning) ששירת בחיל האוויר של ארצות הברית, בתחנת הקוטב הדרומי בשנים 1957 - 1956.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:8485 הר לאנינג] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=127792 הר לאנינג] באתר ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8113&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר לאנינג] באתר הגאזט האנטארקטי המשווה SCAR של ממשלת אוסטרליה

==הערות שוליים==

לאנינג
לאנינג
הר וורן (רכס סנטינל)

הר וורן (באנגלית: Mount Warren) הוא הר ברמת גרומשין, צפונית לקרחון ניוקאמר, בצידו המזרחי של רכס סנטינל בצפון הרי אלזוורת' שבאנטארקטיקה. 

גובהו של ההר 2,340 מטרים מעל פני הים.

ההר מתנשא מעל קרחון ניוקאמר שמדרום וממערב לו, ומעל קרחון ויצ'ה שמצפון מזרח לו.

== היסטוריה ==
=== מקור השם ===

שמו של ההר ניתן לו על ידי הוועדה המייעצת לשמות אנטארקטיים. 

ההר נקרא על שם סמל ססיל או. וורן (Cecil O. Warren) מחייל הנחתים של ארצות הברית, שהיה נווט של טייסת VX-6 של צי ארצות הברית, בעת ביצוע טיסות צילום מעל הרכס בין ה-14 וה-15 בדצמבר 1959.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:16278 הר וורן] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20296 הר וורן] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=15750&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר וורן] באתר הגאזט האנטארקטי המשווה SCAR של ממשלת אוסטרליה

== הערות שוליים ==

וורן
וורן
הר וורן (ויומינג)

הר וורן (באנגלית: Mount Warren), המכונה גם הר הארדינג (Mount Harding) הוא הר ברכס וינד ריוור במחוז פרימונט במדינת ויומינג שבארצות הברית. 

ההר, שגובהו 4,184 מטרים מעל פני הים, הוא השלישי בגובהו בין הרי הרכס, והרביעי בגובהו בוויומינג. 

ההר מתנשא לגובה של 293 מטרים מעל סביבתו.

הפסגה ממוקמת בשטח אזור הבר פיצפאטריק שבשטח היער הלאומי שושון. הפסגה מתנשאת מעל מספר קרחונים, שהידוע בהם הוא קרחון דינוודי. 

ההר גובל בשטח היער הלאומי ברידג'ר (אך לא נמצא בשטחה של שמורת טבע זו).

== היסטוריה ==
===מקור השם===
ההר נקרא על שם פרנסיס וורן (Francis E. Warren), שהיה סנטור מטעם מדינת ויומינג, וכן מושל ויומינג הראשון.

=== הטיפוס על ההר ===
הראשונים שטיפסו לפסגת ההר היו קארל בלאורוק (Carl Blaurock) ואלברט אלינגווד (Albert Ellingwood) בשנת 1924.

== קישורים חיצוניים ==

* [https://geonames.usgs.gov/apex/f?p=gnispq:3:::NO::P3_FID:1603993 הר וורן] באתר הסקר הגאולוגי של ארצות הברית
* [https://bivouac.com/MtnPg.asp?MtnId=13720 הר וורן] באתר אנציקלופדיית ההרים הקנדית
* [http://www.peakbagger.com/peak.aspx?pid=5367 הר וורן] באתר peakbagger
* [https://www.summitpost.org/mount-warren/153792 הר וורן] באתר summitpost
* [https://peakvisor.com/peak/mount-warren.html תרשים הנוף הנשקף מהר וורן] באתר peakvisor
* [https://naturalatlas.com/mtns/mount-warren-1519855 מפה טופוגרפית של אזור הר וורן]
** [https://www.topoquest.com/map.php?lat=43.16356&lon=-109.62793&datum=nad83&zoom=4 מפה טופוגרפית של אזור הר וורן]
** [https://mapcarta.com/24030164 מפה של אזור הר וורן]

==הערות שוליים==

קטגוריה:ערכים שבהם תבנית בריטניקה אינה מתאימה
וורן
וורן
ניחוש

דגמי חימר של כבד, המאה ה-19 עד המאה ה-18 לפני הספירה, נמצאו בארמון ב[[מארי.]]
ניחוש הוא ניסיון ללמוד על העתיד באמצעים לא רציונליים.

== במזרח התיכון הקדום ==
אנשים בימי קדם האמינו כי אותות נושאים מסר אלוהי מן האלים שלהם, והיו זקוקים למישהו שיפרש עבורם אותות אלו.

אותות אלה כללו תופעות טבע שעלולות לנבא על אסון (למשל ליקוי חמה או ליקוי לבנה), התנהגותם של בעלי חיים, בעיקר בדרכם להיות מוקרבים, לידות חריגות של בעלי חיים ובני אדם. לשם פירוש תופעות אלו היו בעלי מקצוע מלומדים שנעזרו בספרים במטרה לפרש את הסימנים האלה.

הנחשים היו משתמשים בעזרים טבעיים (קראו בכוכבים, בתופעות מטאורולוגיות, בתצורות קרקע, בשמן צף על גבי מים, בעשן קטורת, בזרימת מים ובמעוף הציפורים) באיברים של בעלי חיים (בעיקר כבד של כבש) ובעזרים מלאכותיים, למשל, מודל חימר של כבד כבשים, התשובות לשאלה היו בדרך כלל תשובות של "כן" או "לא".

ניתוחי המצב של חלק מהנחשים נרשמו על לוחות ונמצאו בחפירות ארכאולוגיות. דגמי חימר של כבדי כבש נמצאו בחפירות באוגרית, חצור, מגידו ועוד.

מנחשים, בדומה לאסטרולוגים, הסתמכו על ידע קדום שנרשם והיה גלוי לציבור, וזאת להבדיל מנביאים שהתנבאו על סמך התגלות.

== ביהדות ==

החוק המקראי שהכיר נחשים, אסר על הסתייעות בהם: . אולם התנ"ך מזכיר מספר פעמים שהפרקטיקה הזו הייתה מקובלת, למשל על מנשה מלך יהודה נאמר: .
==ראו גם==
* ניבוי עתידות
* אורים ותומים

== לקריאה נוספת ==

* 
<div class="mw-content-ltr">
* 
</div>

==קישורים חיצוניים==

* 
* 

קטגוריה:ניבוי עתידות
כריסטופר איגן

כריסטופר (כריס) אנדרו איגן (באנגלית: Christopher Egan; נולד ב-29 ביוני 1984) הוא שחקן קולנוע וטלוויזיה אוסטרלי. הוא ידוע בעיקר ממשחקו באופרת הסבון "קרוב רחוק", כניק סמית', וכדייוויד שפרד בסדרת הדרמה "מלכים" של רשת NBC.

==ביוגרפיה==
איגן נולד בסידני, ניו סאות' ויילס שבאוסטרליה ובצעירותו הופיע בכמה פרסומות ודגמן אך החל להופיע כשחקן בהפקות ברחוב גלן במחזות "עלובי החיים" ו"סיפור הפרברים". החל משנת 2000 הוא הופיע בטלוויזיה, באופרת הסבון "קרוב רחוק", בה שיחק את ניק סמית' למשך שלוש שנים. הוא עבר ללוס אנג'לס ב-2003 כדי להתקדם מבחינה מקצועית.

סרטו הראשון היה העיבוד לסרטו של כריסטופר פאוליני מ-2006 בה שיחק את בן דודו של אראגון (אדוארד ספלירס), רוראן. באותה שנה השתתף בסדרה "אוורווד", בתור ניק בנט.

בשנת 2007 שיחק בסרט השלישי בסדרת "האויב שבפנים" בתפקיד מייקי.

ב-2009 השתתף בסרט האוסטרלי "Crush" בתפקיד ראשי. שנה לאחר מכן השתתף בסרט "מכתבים לג'ולייט", לצד אמנדה סייפריד וונסה רדגרייב בתור צ'ארלי.

בשנים 2014–2015 שיחק בשתי עונות של סדרת המדע הבדיוני "דומיניון", בתור סמל ראשון אלכס לנון.

==פילמוגרפיה==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2006
|אראגון
|רוראן
|
|-
|Alpha Male
|פליקס
|
|-
| rowspan="2" |2007
|שטח בתולין
|דיונאו
|
|-
|האויב שבפנים: השמדה
|מייקי
|
|-
|2009
|Crush 
|ג'וליאן
|
|-
|2010
|מכתבים לג'ולייט
|צ'ארלי
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2003-2000
|קרוב רחוק
|ניק סמית'
|97 פרקים
|-
|2005
|אימפריה
|אגריפה
|מיני-סדרה; 3 פרקים
|-
| rowspan="2" |2006
|אוורווד
|ניק בנט
|2 פרקים
|-
|נעלמים
|בן וילסון
|תפקיד ראשי; 12 פרקים
|-
|2009
|מלכים
|דייוויד שפרד
|תפקיד ראשי; 13 פרקים
|-
|2015-2014
|דומיניון
|אלכס לנון
|תפקיד ראשי (2 עונות); 21 פרקים
גם עוזר במאי <small>(13 פרקים, 2015)</small>
|-
|2015
|The Prince
|זאק
|סרט טלוויזיה של The WB
|}

==קישורים חיצוניים==

קטגוריה:שחקני קולנוע וטלוויזיה אוסטרלים
קטגוריה:שחקנים ילדים אוסטרלים
קטגוריה:דוגמנים אוסטרלים
קטגוריה:אוסטרלים שנולדו ב-1984
Kraken botnet

קראקן (באנגלית: Kraken) היה בוטנט זדוני שהפיץ דואר זבל אלקטרוני והיה הגדול בעולם בשנת 2008.

הקובץ הזדוני הופץ באמצעות סוס טרויאני, התבסס על טכניקות התחמקות מתוכנות אנטי וירוס והיה מכוון כנגד מערכות הפעלה מבית מיקרוסופט.

שיא פעילותו היה בחודש אפריל 2008 בעת ששלח כ-9 מיליארד הודעות ספאם ביום והיה מורכב מיותר מחצי מיליון מחשבים נגועים.

בחודש אפריל 2008, פרסמה חברת אבטחת המידע Damballa הוראות להסרת התוכנה הזדונית ורשימת כתובות IP המהוות חלק משרתי השליטה והבקרה שלו.

== ראו גם ==

* בוטנט
* וירוס
* פשע מקוון
* Bot Herder
* Grum botnet

== קישורים חיצוניים ==
* [https://www.theinquirer.net/inquirer/news/1029214/there-botnet-worm-loose כתבה אודות Kraken באתר Theinquirer] 

== הערות שוליים ==

קטגוריה:תוכנות זדוניות
קטגוריה:בוטנטים
הר וורן (ניו יורק)

הר וורן (באנגלית: Mount Warren) הוא הר הממוקם ברכס הרי קטסקיל, במחוז דלאוור בדרום מדינת ניו יורק שבארצות הברית.

גובהו של ההר 881 מטרים מעל פני הים.

ההר מתנשא לגובה של 140 מטרים מעל סביבתו.

ההר ממוקם מדרום לעיירה סאות' קורטרייט, ודרומית מזרחית להר בובינה.

== לקריאה נוספת ==

<div class="mw-content-ltr">• Joe Kelsey, [https://books.google.co.il/books?id=-QoQAQAAQBAJ&pg=PA437&lpg=PA437&dq=%22Mount+Warren%22+New+York&source=bl&ots=9A20gI6W_g&sig=vwBcGu-ztjedQFlByZcQEUAP6JU&hl=en&sa=X&ved=2ahUKEwjwt6Sy4pDfAhXKKFAKHQgZBT04FBDoATAAegQICRAB#v=onepage&q=%22Mount%20Warren%22%20New%20York&f=false Climbing and Hiking in the Wind River Mountains], PP. 40 - 42
</div>

== קישורים חיצוניים ==

* [https://geonames.usgs.gov/apex/f?p=gnispq:3:::NO::P3_FID:968822 הר וורן] באתר הסקר הגאולוגי של ארצות הברית
* [https://www.topozone.com/new-york/delaware-ny/summit/mount-warren-4/ מפה טופוגרפית של אזור הר וורן]
** [https://mapcarta.com/22632228 מפה טופוגרפית של הר וורן]
* [https://newyork.hometownlocator.com/maps/feature-map,ftc,1,fid,968822,n,mount%20warren.cfm מיקום הר וורן]
* [http://www.peakbagger.com/peak.aspx?pid=38478 הר וורן] באתר peakbagger

==הערות שוליים==

וורן
Hanky Panky

"Hanky Panky" (בעברית: "תַעֲלוּלִים") הוא סינגל של הזמרת-יוצרת האמריקאית מדונה, מתוך הפסקול, I'm Breathless. השיר יצא לאור ב-12 ביוני 1990, כסינגל השני מהאלבום על ידי חברות התקליטים האחים וורנר וסייר רקורדס.

השיר הגיע למקום העשירי במצעד הבילבורד הוט 100, והשני במצעד הסינגלים הבריטי.

== רקע וכתיבה ==
השיר נכתב והופק על ידי מדונה עצמה ופטריק לאונרד. השיר נכתב עבור הפסקול, I'm Breathless, הפסקול של הסרט "דיק טרייסי". מבחינה לירית השיר מדבר על BDSM ובו מסופר על אישה שאוהבת להיות מוכה על ידי בן זוגה.

מבחינה מוזיקלית השיר הוא שיר ג'אז ומוזיקת סווינג שרובו מושר בסולם נמוך כדי שתוכל לשמור על קולה בפזמון. השיר עורר מחלוקת בעיקר באירלנד לאור המילים הפרובוקטיביות של השיר שגרמו לקבוצות נשים לטעון כי המילים של השיר "מזיקות". בתגובה מדונה טענה כי למילים לא הייתה כוונה לפגוע אלא הם נכתבו בגדר בדיחה.

== ביקורת והצלחה ==
אף על פי המילים השנויות במחלוקת השיר זכה דווקא לביקורות חיוביות מהמבקרים. בנוסף הוא גם זכה להצלחה רבה בעולם כאשר הגיע לעשירייה הפותחת במדינות רבות ביניהם אוסטרליה, אירלנד, איטליה, הממלכה המאוחדת וארצות הברית, ופינלנד (מקום ראשון).

על מנת לקדם את השיר ביצעה אותו בסיבוב ההופעות שלה "Blond Ambition World Tour" ו-14 שנים מאוחר יותר שוב בסיבוב ההופעות "Re-Invention World Tour". במהלך השנים זכה למספר גרסאות כיסוי בין היתר בסדרה "אלי מקביל".

בישראל, אהוד מנור תרגם את השיר כשיר ילדים ונתן למילים משמעות אחרת לגמרי מהשיר המקורי.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)
|זהב
|500,000
|-
!הממלכה המאוחדת (BPI)
|כסף
|210,000
|-
! colspan="3" |סיכום
|-
!בכל העולם
|
|1,250,000
|}

== קישורים חיצוניים ==

== הערות שוליים ==

קטגוריה:שירי 1990
קטגוריה:סינגלים מ-1990
קטגוריה:שירי מדונה
קטגוריה:שירים שנכתבו על ידי מדונה
קטגוריה:שירים שנכתבו על ידי פטריק לאונרד
קטגוריה:שירים שהופקו על ידי מדונה
קטגוריה:שירים שהופקו על ידי פטריק לאונרד
קטגוריה:שירים על BDSM
קטגוריה:מוזיקת סווינג
קטגוריה:שירי ג'אז אמריקאיים
קטגוריה:שירי ג'אז ווקאלי
קטגוריה:מחלוקות במוזיקה
קטגוריה:סינגלים שהגיעו למקום הראשון בפינלנד
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס